สกู๊ป : รวมน้ำใจ...ช่วยผู้ประสบอุทกภัยน้ำท่วม
รัฐบาลและหน่วยงานที่เกี่ยวข้อง เปิดช่องทางการรับบริจาค เพื่อช่วยเหลือผู้ประสบอุทกภัย ในพื้นที่ภาคตะวันออกเฉียงเหนือ หลายช่องทางถือได้ว่าเป็นการรวมน้ำใจครั้งใหญ่ รวมไปถึงการแสดงความเป็นปึกแผ่นของคนในชาติยามถึงวิกฤต และสามารถเป็นส่วนหนึ่งในการช่วยเหลือผู้ประสบภัยได้ ตามในรายงานพิเศษชิ้นนี้ค่ะ

ทุกครั้งที่ประเทศต้องประสบกับปัญหา มักจะเห็นการรวมพลัง ความรักความสามัคคีของคนในประเทศ ที่เป็นปึกแผ่นเดียวกันอย่างเหนียวแน่น ไม่ทิ้งกัน หลังไหลเป็นธารน้ำใจ ในการสละทุนทรัพย์เพื่อช่วยเหลือผู้ประสบภัย และพร้อมที่จะเป็นส่วนเสริมสร้าง สรรพกำลังเป็นส่วนหนึ่งในการฟื้นฟูประเทศ

เช่นเดียวกับรัฐบาลพลเอก ประยุทธ์ จันทร์โอชา เดินหน้าช่วยเหลือผู้ประสพอุทกภัยในพื้นที่ต่างๆ อย่างเต็มที่ สั่งการให้ทุกภาคส่วนที่เกี่ยวข้อง ลงพื้นที่ช่วยเหลือประชาชน ทั้งด้านสาธารณูปโภค และการสาธารณสุข พร้อมกับเปิดช่องทางรับบริจาคช่วยเหลือผู้ประสบอุทกภัย ที่ได้รับผลกระทบจากพายุเซนกา โดยเฉพาะในพื้นที่ภาคเหนือ และภาคตะวันออกเฉียงเหนือตอนบน

โดยรัฐบาลเปิดรับบริจาคเงินช่วยเหลือผู้ประสบอุทกภัย ไว้หลากหลายช่องทางประกอบด้วย สำนักนายกรัฐมนตรี เปิดบัญชีรับบริจาค ชื่อ "กองทุนช่วยเหลือผู้ประสบสาธารณภัย สำนักนายกรัฐมนตรี" ธนาคารกรุงไทย จำกัด มหาชน สาขาทำเนียบรัฐบาล เลขที่บัญชี 067-0-06895-0


เช่นเดียวกับ สภากาชาดไทย บัญชีรับบริจาคเงินผ่านบัญชีธนาคารกสิกรไทย สาขาสำนักสีลม ชื่อบัญชี "สภากาชาดไทย เพื่อภัยพิบัติ" ประเภทบัญชี "กระแสรายวัน" เลขที่ 001-1-34567-0 ทั้งนี้ใบเสร็จรับเงินการบริจาคนี้สามารถนำไปลดหย่อนภาษีประจำปีได้อีกด้วย
 
นอกจากนี้ กาชาดจังหวัดสกลนคร ยังเปิดรับบริจาคช่วยเหลือผู้ประสบภัย ธนาคารกรุงไทย สาขาศูนย์ราชการจังหวัดสกลนคร ชื่อบัญชี เหล่ากาชาดจังหวัดสกลนคร เลขที่บัญชี 983-0-54914-3 รวมถึงมีการจัดตั้งศูนย์ปฏิบัติการป้องกันและแก้ไขปัญหาอุทกภัย วาตภัย และดินถล่ม จังหวัดสกลนคร มีสำนักงาน ปภ.สกลนคร เป็นหน่วยประสานงาน เบอร์โทรศัพท์ 042-711-771, 042-715-232  มือถือ 089-969-6760

 โดยการบริจาคช่วยเหลือผู้ประสบอุทุกภัยน้ำท่วมนั้น กรมสรรพากร ระบุว่า สามารถนำมาลดหย่อนภาษีได้ ซึ่งผู้บริจาคสามารถนำเงินหรือมูลค่าทรัพย์สินที่บริจาคไปหักเป็นค่าลดหย่อน หรือหักเป็นรายจ่ายในการเสียภาษีได้ ตามหลักเกณฑ์และเงื่อนไข

สำหรับผู้ที่มีข้อสงสัยสามารถสอบถามเพิ่มเติมได้ที่สำนักงานสรรพากรพื้นที่ทุกพื้นที่ และศูนย์สารนิเทศสรรพากร โทร.1161 หรือศึกษารายละเอียดเพิ่มเติมได้จากพระราชกฤษฎีกาว่าด้วยการยกเว้นรัษฎากร ฉบับที่ 527 พ.ศ.2554 ข้อ 2  วงเล็บ 70  แห่งกฎกระทรวง ฉบับที่126 พ.ศ.2509 และประกาศอธิบดีกรมสรรพากร เรื่อง กำหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้ และภาษีมูลค่าเพิ่ม